stanford-oval/wikipedia huggingface dataset:
שני דוד
קריירה מקצועית > נבחרת ישראל

דוד שייכת לסגל המורחב של נבחרת ישראל משנת 2008, ובמקביל שיחקה גם בנבחרות ישראל עד גיל 17 ועד גיל 19. שימשה כאחת הקפטניות של הנבחרת עד גיל 17, במסגרתה רשמה 3 הופעות בסך הכל. בנבחרת עד גיל 19 רשומות לזכותה 14 הופעות, במהלכן כבשה 2 שערים, וגם בה שימשה כקפטנית במספר משחקים.
את הופעת הבכורה שלה בנבחרת הבוגרת ערכה במשחק ידידות נגד נבחרת בלארוס, ב-17 באוגוסט 2009. לאחר ששבה מהפציעה בברכיה, זומנה שוב לסגל הנבחרת בשנת 2013, ואת הופעת הבכורה המחודשת ערכה במשחק נגד נבחרת אוסטריה, ב-25 באוקטובר 2015. הייתה שותפה לזכייה של נבחרת ישראל במדליית הזהב במכבייה העשרים, ואף כבשה את שער הניצחון במשחק הגמר נגד נבחרת ארצות הברית.
נכון ל-22 בפברואר 2025, לזכות דוד רשומות 47 הופעות בנבחרת הבוגרת של ישראל.
תארים

גביע המדינה: 2014/2015
גביע המדינה: 2017/2018
אלי אילדיס

| --- | --- |
אין תמונה חופשית
 לידה:  26 במאי 1966 (בן 58)
 שם לידה:  אליהו אילדיז
 מדינה:  ישראל ישראל
 עיסוק:  איש תקשורת, מנחה טלוויזיה, עיתונאי
 בן או בת זוג:  מיקי חיימוביץ' (1994–2017) 
 מספר צאצאים:  2 
 פרסים והוקרה:  טקס נבחרי הילדים - שדרן השנה (2005) עם מירי נבו  טקס נבחרי הילדים - שדרן השנה (2007)
 
אלי אילדיס (נולד ב-26 במאי 1966) הוא מנחה טלוויזיה, שחקן, מדבב ושדרן ספורט ישראלי.
ביוגרפיה

נולד בשם אליהו אילדיז בתל אביב, לאם שעלתה מפולין ולאב שעלה מאורפה שבטורקיה. כילד שיחק בקבוצות כדורסל, וכדוריד, ובהמשך עסק גם בטניס, פילאטיס, שחייה תחרותית, רכיבה על אופניים ונהיגת מרוצים. בנערותו למד במגמת פיזיקה בתיכון, והיה פסנתרן בקונסרבטוריון בראשון לציון.
את שירותו הצבאי עשה בגלי צה"ל.
קריירה

עד 1991, עת החל לעסוק בתחום התקשורת, היה אילדיס פועל בניין, מדריך בני נוער, נהג מונית וסדרן בתחנת מוניות.
קריירה > קריירה בתקשורת

ב-1991 נבחר להיות המגיש הנוסף של מהדורת החדשות המקומיות בחברת הכבלים מת"ב. כשלוש שנים אחר כך פוטר, ולאחר זמן מה החל לעבוד בטלוויזיה כתחקירן, עוזר הפקה, במאי דוקו, ועוד.
בשנותיו הראשונות בתקשורת היה לאחד ממנחי התוכנית "ספורטי.וי", ששודרה בטלוויזיה החינוכית בשנים 1993-2004. מאז נודע אילדיס בעיקר כמנחה הקבוע של מהדורת "חדשות הספורט" בערוץ הספורט, אותה הוא מנחה מ-1998 ועד היום, כאשר משנת 1999 הוא מנחה לצד מירי נבו.
ב-2005 הנחה את מהדורת החדשות היומית לילדים בערוץ הילדים "חמש וחצי", וכן הנחה את שתי העונות של תוכנית המציאות "סוף הדרך", בערוץ 2.
ב-2006 הנחה את התוכנית "אורי גלר מחפש את היורש" בערוץ 2. במקביל החל להנחות את מגזין הרכב "המופע המוטורי", בערוץ עשר.
בין יולי לספטמבר 2008 הנחה את תוכנית הטלוויזיה "נקמת המחוננים", בערוץ עשר.
בשנים 2010–2011 הנחה את התוכנית "רישיון ליהנות" לצד חיים כהן, בערוץ 2.
בשנת 2017 החל להנחות לצד מירי נבו את תוכנית המציאות התיעודית "ההחלטה" בערוץ עשר.
בשנת 2019 היה בספיישל VIP, ב"מאסטר שף" בקשת 12.
בשנת 2020 הגיש ברשת 13 את תוכנית האקטואליה "חדשות היום" לצידה של מירי נבו, עד לירידתה מהאוויר בעקבות קיצוצים בערוץ.
מאז 2020 משדר בערוץ הספורט תחרויות ואליפויות שחייה תחרותית מהסבב האירופי/העולמי, בהן נציגים או נציגות מישראל, יחד עם הפרשן ושחיין העבר האולימפי גיא ברנע. ב-2021 שידר מטעם ערוץ הספורט את תחרויות השחייה של אולימפיאדת טוקיו (2020), יחד עם ברנע.
בשנת 2022 השתתף בעונה השמינית של "רוקדים עם כוכבים" בקשת 12 והודח השלישי.
קריירה > פרזנטור

בשנת 2011, נבחר לשמש כפרזנטור של רשת האופנה הישראלית "ML Men", לצידה של נעה תשבי.
אילדיס הוא הפרזנטור של חברת האינטרנט "בזק בינלאומי" ביחד עם שלום אסייג.
קריירה > משחק ודיבוב

ב-2004 גילם את מנחה "גול ברשת" בסדרה "אדומות", ובתפקיד עצמו בסדרה "השיר שלנו". באותה שנה דיבב לעברית בסרט האנימציה "תפוס ת'כריש".
גילם את עצמו/מגיש חדשות גם בסדרות "הפיג'מות" ו"השמינייה", ובתוכנית המערכונים "ארץ נהדרת" בתור עצמו/מראיין.
ב-2019 גילם שדרן ספורט בסרט הקולנוע "פול גז". ב-2011, דיבב לעברית בסרט האנימציה "מכוניות 2".
ב-2021 שיחק בסרט חדש "העתיד" של הבמאי נועם קפלן.
חיים אישיים

אלי אילדיס היה נשוי לאשת הטלוויזיה מיקי חיימוביץ', ולהם שני ילדים. בספטמבר 2017 הודיעו בני הזוג על גירושין לאחר 23 שנות נישואין.
הערות שוליים

1 2  https://www.ishim.co.il/p.php?s=אלי_אילדיס
↑  דניאל רייז, חמים ומהיר: ריאיון עם אלי אילדיס, באתר nrg‏, 12 באוגוסט 2010
1 2    רז שכניק, אלי אקספרס, באתר "ידיעות אחרונות", 1 ביולי 2021
↑  אלי אילדיס יפרסם את רשת ml men, באתר כלכליסט, 23 בינואר 2011
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
ניק רובינסון

| --- | --- |

 לידה:  22 במרץ 1995 (בן 29) סיאטל, וושינגטון, ארצות הברית ארצות הברית
 שם לידה:  Nicholas John Robinson 
 סוגה מועדפת:  קומדיה, רומנטיקה
 מדינה:  ארצות הברית 
 תקופת הפעילות:  מ-2007
 מקום לימודים:  תיכון קמפבל  אוניברסיטת ניו יורק 
 פרופיל ב-IMDb
 
ניקולס ג'ון "ניק" רובינסון (באנגלית: Nicholas John "Nick" Robinson; נולד ב-22 במרץ 1995) הוא שחקן קולנוע, טלוויזיה ותיאטרון אמריקאי. הוא התפרסם בזכות תפקידיו בסרטים "עולם היורה", "הגל החמישי", "באהבה, סיימון" ובסדרות הטלוויזיה "מליסה וג'ואי" ו"עוזרת בית".
ביוגרפיה

רובינסון נולד בסיאטל, וושינגטון. יש לו ארבעה אחים ואחיות צעירים ממנו, ושני אחים למחצה הגדולים ממנו, מנישואיו הקודמים של אביו. בתיכון למד בלוס אנג'לס, קליפורניה אותם סיים בשנת 2013. הוא התקבל לפקולטה ללימודים פרטניים באוניברסיטת ניו יורק, אולם דחה את השנה הראשונה על מנת להצטלם עונה נוספת של הסדרה מליסה וג'ואי.
קריירה

רובינסון החל לשחק כבר בגיל 11 בתיאטרון בין היתר בהפקה מחודשת למחזה "מזמור חג המולד" מאת צ'ארלס דיקנס, ובמחזה "אלף ליצנים" מאת הרב גרדנר.
הוא התגלה לראשונה בשנת 2010 בסדרת הטלוויזיה "מליסה וג'ואי" ברשת ABC Family, בתפקיד ריידר סנקלון. רובינסון המשיך לגלם במשך כל ארבע עונות הסדרה עד שזו הסתיימה בשנת 2015.
בשנת 2012 שיחק בתפקיד הראשי בסרט הטלוויזיה של ערוץ דיסני "חברים-אויבים", לצידן של בלה ת'ורן וזנדאיה, ובדרמת הנעורים העצמאית מלכי הקיץ משנת 2013.
בשנת 2015 שיחק רובינסון בסרט הקולנוע שובר קופות של  אותה שנה, "עולם היורה", בתפקיד ז'אק מיטשל המבקר עם אחיו הקטן גריי (טיי סימפקינס) את דודתם קלייר (ברייס דאלאס הווארד) בפארק "עולם היורה".
בשנת 2016 שיחק לצדה של קלואי גרייס מורץ בסרט הגל החמישי בתור "בן פאריש" מושא אהבתה של קאסי סאליבן, הדמות הראשית. באותה שנה כיכב גם בסרט הדרמה העצמאי של רוב ריינר, "להיות צ'ארלי", על נער בעייתי בן 18 שבורח ממכון גמילה מסמים לנוער, ולאחר מכן, בעל כורחו נשלח למכון גמילה למבוגרים, שם הוא פוגש בנערה יפהפייה אך מתוסבכת.
בשנת 2017 שיחק לצדה של אמנדלה סטנברג בתפקיד ראשי בדרמה הרומנטית, "הכול, הכול", המבוסס על רומן באותו השם שיצא בשנת 2015 מאת הסופרת הג'מייקנית-אמריקאית ניקולה יוּן. רובינסון שיחק  בסרט הדרמה הקומי של ויליאם ה. מייסי "קריסטל", אודות נער בן 18, שמתאהב באישה בשנות ה-30 לחייה, ומתחיל ללכת למפגשים של אלכוהוליסטים אנונימיים במטרה לצור עימה קשר, למרות שלא שתה אלכוהול מימיו.
בשנת 2018 שיחק בתפקיד הראשי בסרט "באהבה, סיימון" בתפקיד סיימון, נער גאה אשר סודו נחשף, ועל תפקידו זכה במספר פרסים ומועמדויות בין היתר בפרסי בחירת הנוער ופרס סטלייט. לאחר שקרא את התסריט חשף רובינסון כי הוא שבר את החוק שלו עצמו כי לא ישחק יותר תיכוניסטים, כיוון שהוא ראה את החשיבות התרבותית של הסרט. רובינסון היה מבין שחקנים רבים שהתמודדו לתפקיד האן סולו בסרט "סולו: סיפור מלחמת הכוכבים", אך התפקיד לבסוף ניתן לאלדן ארנרייך.
בשנת 2019 שיחק בסרט הדרמה "בן הארץ". באותה שנה שיחק לצד אד האריס בברודוויי במחזה "אל תיגע בזמיר", שכתב אהרן סורקין, ומבוסס על רומן באותו שם משנת 1960 מאת הרפר לי.
בשנת 2021 שיחק במיני-סדרה "עוזרת בית". באותה שנה שיחק  בסרט הקולנוע דרך המשי לצד ויל רופ.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2013 | מלכי הקיץ | ג'ו טוי |  |
| 2015 | עולם היורה | זאק מיטשל |  |
| 2015 | להיות צ'ארלי | צ'רלי מיילס |  |
| 2016 | הגל החמישי | בן תומאס פאריש |  |
| 2017 | קונג: אי הגולגולת | אורח #2 |  |
| 2017 | הכול, הכול | אוליבר "אולי" ברייט |  |
| 2017 | Krystal | טיילור אוגבורן |  |
| 2018 | באהבה, סיימון | סיימון ספיר |  |
| 2019 | בן הארץ | ז'אן ארלון |  |
| 2019 | Strange But True | פיליפ צ'ייס |  |
| 2020 | צל בעננים | טוראי סטו באקל |  |
| 2021 | דרך המשי | רוס וויליאם אולבריכט |  |
| 2024 | אם אין נסיך לי | הנסיך הנרי |  |
| 2024 | Snack Shack | שיין |  |
| TBA | Clybourne Park |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2015–2010 | מליסה וג'ואי | ריידר סקנלון | תפקיד ראשי; (4 עונות); 89 פרקים |
| 2012 | אימפריית הפשע | רולנד סמית' | פרק: "Blue Bell Boy" |
| 2012 | חברים-אויבים | ג'ייק לוגן | סרט טלוויזיה של ערוץ דיסני |
| 2020 | באהבה, ויקטור | סימון ספיר (קול) | תפקיד ראשי; (10 פרקים) גם מפיק |
| 2020 | המורה | אריק ווקר | תפקיד ראשי; 10 פרקים |
| 2021 | עוזרת בית | שון בויד | תפקיד ראשי; 10 פרקים |
| 2023 | ההיסטוריה המטורפת של העולם – חלק 2 | רוברט טוד לינקולן | 4 פרקים |
| TBA | The Abandons | אליאס טלר | סדרה עתידית של נטפליקס |
הערות שוליים

↑  Silk Road Review: Ross Ulbricht Drama Becomes a Tired Boomer vs. Millennial Diatribe, The Film Stage, ‏4 בינואר 2021
| --- | --- |
בקרת זהויות :  BNE: XX5487228  BnF: cb17064695h (data)  GND: 1082442879  ISNI: 0000 0001 2246 8892  LCCN: no2011108293  NKC: xx0209033  NLK: KAC2020O9644  NTA: 404990517  SUDOC: 189259426  VIAF: 172221760   WorldCat (עם VIAF): 172221760
דייגו פורלאן

דייגו פורלאן קוראסו (בספרדית: Diego Forlán Corazo; נולד ב-19 במאי 1979) הוא כדורגלן עבר מאורוגוואי אשר שיחק בעמדת החלוץ. לזכותו של פורלאן 112 הופעות ו-36 שערים במדי נבחרת אורוגוואי.
קריירה > קריירת מועדונים

פורלאן התחיל את דרכו בגיל 14 בקבוצה האורוגוואית פניארול. בשנת 1998 עבר לשחק בארגנטינה בקבוצת אינדפנדיינטה. שנת 2001 הייתה שנת מפתח בקריירה של פורלאן - הוא היה סגן מלך השערים בליגת האפרטורה, לאחר שהבקיע 11 שערים.
בינואר 2002 הצטרף לקבוצה מנצ'סטר יונייטד באנגליה, שם התקשה לכבוש בתחילה והפך מושא ללעג, אך עם הזמן הרבה לכבוש שערים חשובים נגד היריבות הגדולות של הקבוצה, ליברפול וצ'לסי. בתחילת דרכו כונה בפי האוהדים "For Loan" (להשאלה) בשל החמצות השערים שלו. ב-2004 עבר לקבוצת ויאריאל הספרדית, והוכתר "מלך השערים" של הליגה הספרדית; ובנוסף זכה בנעל הזהב האירופית, לאחר שהבקיע 25 שערים.
בקיץ 2007 עבר לאתלטיקו מדריד. פורלאן עזר לקבוצה לסיים במקום הרביעי בטבלה, ובכך לזכות במקום במוקדמות ליגת האלופות, בפעם ראשונה לאחר 12 שנה. ב-2009 סיים שוב כמלך השערים בליגה הספרדית, עם 32 שערים, וזכה בפעם השנייה בנעל הזהב האירופית.
בסוף עונת 2009/2010 השתתף בגמר הליגה האירופית ביחד עם קבוצתו אתלטיקו מדריד. פורלאן כבש את הראשון בדקה ה-32, ודקה ה-116 (4 דקות לסיום ההארכה) כבש שער מכריע, שבזכותו זכתה הקבוצה בגביע. הוא גם נבחר למצטיין של משחק הגמר ושל הטורניר.
בתחילת עונת 2011/12 עבר פורלאן לאינטר מילאן מהסריה א' האיטלקית כמחליפו של סמואל אטו, אך חווה עונה גרועה בשורות הקבוצה האיטלקית, כשרשם 18 הופעות ושני שערים בלבד.
בסוף עונת 2011/12 התירה אינטר מילאן את חוזהו, והחלוץ חתם לשלוש שנים בשורות אינטרנסיונל הברזילאית.
בינואר 2014 חתם על חוזה ל-18 חודשים בסרסו אוסקה היפנית.
ב-24 ביוני 2015 חזר לאורוגוואי וחתם לעונה אחת בפניארול. ב-14 באוגוסט חתם לשלושה חודשים במומבאי סיטי ההודית.
ב-4 בינואר 2018 חתם פורלאן בקיצ'י מליגת העל של הונג קונג.
ב-7 באוגוסט 2019 הודיע על פרישה מכדורגל.
קריירה > נבחרת

פורלאן שיחק במדי נבחרת אורוגוואי במונדיאל 2010, במהלכו הבקיע חמישה שערים וסייע לנבחרתו להגיע עד לשלב חצי הגמר. במשחק על המקום השלישי הפסידה הנבחרת לגרמניה בתוצאה 2 - 3, ולפיכך זכתה במקום הרביעי. פורלאן חלק את תואר מלך השערים של הטורניר עם שלושה שחקנים נוספים, וזכה בפרס כדור הזהב של פיפ"א לשחקן המצטיין של הטורניר. פורלאן הוא גם שיאן ההופעות במדי הנבחרת - 112 משחקים.
בגמר קופה אמריקה 2011 הבקיע צמד שערים בניצחון נבחרתו על נבחרת פרגוואי.
ב-12 במרץ 2015 פרש מהנבחרת לאחר 13 שנה, בהם כבש 36 שערים ב-112 הופעות.
תארים

אליפות אנגליה - 2002/2003
גביע ה-FA - ‏2003/2004
מגן הקהילה - 2003
גביע האינטרטוטו - 2004
הליגה האירופית - 2009/2010
הסופרקאפ האירופאי - 2010
אליפות מדינת ריו גראנדה דו סול - 2013
אליפות אורוגוואי - 2015 אופוארטה
קופה אמריקה 2011 - מקום ראשון
מונדיאל 2010 - מקום רביעי
גביע הקונפדרציות 2013 - מקום רביעי
תארים > תארים אישיים

כדור הזהב - מונדיאל 2010
מלך השערים, מונדיאל 2010 (אחד מארבעה)
נעל הזהב האירופית - 2004/2005, 2008/2009
מלך השערים של הלה ליגה -2004/2005, 2008/2009
איש המשחק של גמר הליגה האירופית, 2010
השחקן הלטיני המצטיין בלה ליגה (גביע EFE), שנת 2005
מלך השערים של אליפות מדינת ריו גראנדה דו סול, 2013
קורטני קוקס

| --- | --- |

קוקס, 2010
 לידה:  15 ביוני 1964 (בת 60) ברמינגהאם, אלבמה, ארצות הברית 
 שם לידה:  Courteney Bass Cox 
 מדינה:  ארצות הברית ארצות הברית
 תקופת הפעילות:  מ-1984 
 מקום לימודים:  אוניברסיטת ג'ורג' וושינגטון  תיכון מאונטיין ברוק  מכללת מאונט ורנון לנשים 
 בן או בת זוג:  דייוויד ארקט (1999–2013)  מייקל קיטון (1989–1995)  ג'וני מקדייד (2014–?) 
 צאצאים:  קוקו ארקט 
 מספר צאצאים:  1 
 פרסים והוקרה:  פרס לוסי (2010)  Teen Choice Award for Choice Movie: Chemistry (2000)  פרס דרבי הזהב (2010)  פרס גילדת שחקני המסך למשחק מצטיין לאנסמבל שחקנים בסדרת קומדיה (1996)  פרס בחירת הקהל (1995)  כוכב בשדרת הכוכבים בהוליווד (27 בפברואר 2023) 
 פרופיל ב-IMDb
 חתימה:   
 
קורטני בס קוקס (באנגלית: Courteney Bass Cox; נולדה ב-15 ביוני 1964) היא שחקנית וקולנוענית אמריקאית, הידועה בעיקר בשל גילום דמותה של מוניקה גלר בקומדיית המצבים "חברים" (1994–2004), וכן הופעותיה כג'ולס קוב בסדרה "קוגר טאון" (2009–2015), וכגייל וות'רס בסדרת סרטי "צעקה".
ביוגרפיה

קוקס נולדה וגדלה בברמינגהאם, אלבמה. היא בתם של איש העסקים ריצ'רד לואיס קוקס ושל קורטני קופלנד (לבית באס). לקוקס שתי אחיות גדולות יותר, וירג'יניה ודורותי, ואח גדול, ריצ'רד ג'וניור; היא הצעירה מתוך ארבעה ילדים. הוריה התגרשו כאשר הייתה בת עשר, ואימה נישאה בשנית לאיש העסקים האנטר קופלנד (דודו של המתופף סטיוארט קופלנד).
לאחר סיום לימודיה בתיכון מאונטיין ברוק, קוקס החלה בלימודי אדריכלות במכללת מאונט ורנון בוושינגטון די. סי., אך קטעה אותם לטובת פיתוח קריירה של דוגמנות ומשחק.
קריירה

לפני קריירת המשחק שלה, עבדה קוקס בתחילת שנות השמונים בחברת ההוצאה לאור Bethesda Softworks.
בשנת 1984, קורטני, אז אלמונית, נבחרה בשיחת טלפון על ידי הבמאי בריאן דה פלמה להופיע בקליפ לשיר "Dancing in the Dark"(אנ') של ברוס ספרינגסטין, כאישה הצעירה שעלתה לבמה במרכז סיינט פול כדי לרקוד עם ספרינגסטין. בהמשך השתתפה גם בקליפ לשיר "A Long December"(אנ') של להקת הרוק Counting Crows (ואף הייתה במערכת יחסים עם סולנה של הלהקה, אדם דוריץ).
תפקידיה המוקדמים בטלוויזיה כוללים תפקיד ראשי בתור גלוריה דינאלו בסדרת המדע הבדיוני קצרת הימים‏ "Misfits of Science", ורשת NBC ביטלה אותה לאחר 16 פרקים. ותפקידי אורח בסדרת הדרמה הקומית של "ספינת האהבה" (1986) וסדרת דרמת הפשע "רצח במשיכת קולמוס" (1986) ברשת CBS. מאוחר יותר היה לה תפקיד חוזר בתור לורן מילר, חברתו של אלכס פ. קיטון (מייקל ג'יי פוקס) בסדרת הטלוויזיה "קשרי משפחה" (1989-1987).
תפקידיה המוקדמים בסרטים כוללים את "מלחמות השחקים" (1987) ו"קוקון 2" (1988).
היא התפרסמה גם כראשונה שהשתמשה במילה "מחזור" בטלוויזיה האמריקאית – במסגרת מסע פרסום לטמפונים.
בשנת 1990 קוקס השתתפה בתפקיד משני בסרט הפנטזיה "צחוק הגורל", שבו היא גילמה את דמותה של ג'וול – מפעילת מלגזה/הפילגש של לארי בוראוס (ג'יימס בלושי). ב-1992 היא שיחקה בסרט "הקרב על הנכדה". ב-1994, זמן קצר לפני הבכורה של קומדיית המצבים "חברים", הופיעה קוקס לצדו של ג'ים קארי בסרט "אייס ונטורה: בלש בצחוק" ובפרק "האישה" בסדרה "סיינפלד", כחברתו של ג'רי סיינפלד, מריל.
בשנת 1994 הוצע לקוקס לגלם את דמותה של רייצ’ל גרין בסיטקום "חברים". קוקס בתגובה ביקשה לגלם את דמותה של מוניקה גלר, בטענה שהדמות מתאימה לה יותר. הפקת התכנית נענתה לבקשתה וקוקס קיבלה את התפקיד של מוניקה. השתתפותה בסדרה היוותה את נקודת הפריצה בקריירה שלה. קוקס שיחקה ב"חברים" במשך עשר עונות, עד סיום הסדרה בשנת 2004. במהלך צילומי ושידורי הסדרה, נישאה קוקס לדייוויד ארקט והוסיפה לשמה את שם משפחתו; כמחווה לרגל האירוע, כל חבריה לסדרה הוסיפו לשמם את השם "ארקט" בכתוביות שהופיעו בתחילת הפרק הראשון של העונה השישית.
בחודש מאי בשנת 2021 קורטני קוקס ושאר משתתפי הסדרה השתתפו בספיישל "חברים: האיחוד".
בשנת 2009 יצאה למסכים סדרת טלוויזיה בכיכובה של קוקס - "קוגר טאון", בה היא גילמה את דמותה של ג'ולס, גרושה כבת 40 עם בן מתבגר; הסדרה ארכה שש עונות והסתיימה ב-2015.
בשנת 2011 התארחה בעונתה הראשונה של הסדרה הקומית "טיפול אונליין" ברשת שואוטיים בכיכובה של ליסה קודרו.
בשנת 2014 ביימה והפיקה את הסרט "הכל הולך" בכיכובו של שון ויליאם סקוט.
בשנת 2020 הוכרז כי תפיק ותככב בעיבוד עלילתי לסדרת התעודה "מכללת הסיכוי האחרון".
בשנת 2022 חזרה לגלם את העיתונאית גייל וות'רס בסרט ה-5 של סדרת סרטי האימה "צעקה".
בדצמבר 2024, קוקס תשחק שוב את דמותה של גייל וות'רס בסרט "צעקה 7".
אקטיביזם

באוקטובר 2023, קוקס, יחד עם שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס. הקמפיין שהושק לצד המכתב נקרא #NoHostageLeftBehind. המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס.
חיים אישיים

קוקס יצאה עם השחקן מייקל קיטון מ-1989 עד 1995.
ב-12 ביוני 1999 קוקס נישאה לשחקן היהודי דייוויד ארקט בקתדרלת גרייס בסן פרנסיסקו. לבני הזוג יש בת, ילידת 13 ביוני 2004. חברתה הטובה ומי ששיחקה לצדה ב"חברים", ג'ניפר אניסטון, היא הסנדקית של בתה. קוקס חשפה שהיא סבלה מדיכאון לאחר לידה שישה חודשים לאחר הלידה. בסוף העונה האחרונה של "חברים", קוקס כבר הייתה בהיריון עם בתה, ולבושה התאפיין בבגדים רחבים, כדי לא לפגוע בעלילה שכללה אימוץ בשל העובדה שדמותה, מוניקה, לא יכלה להיכנס להיריון.
ב-11 באוקטובר 2010, קוקס וארקט הודיעו כי הם נפרדו, למרות שהם עדיין שומרים על ידידות קרובה וקשר עסקי. בחודש יוני 2012, ארקט הגיש בקשה לגירושין לאחר כמעט שנתיים של פרידה מקוקס. הגירושים הפכו לסופיים במאי 2013.
בסוף שנת 2013 היא החלה לצאת עם הזמר והמוזיקאי הצפון-אירי ג'וני מקדייד (אנ'), חבר בלהקת הרוק Snow Patrol. הזוג אף התארס ביוני 2014. האירוסין בוטלו זמן קצר לאחר מכן, אולם השניים המשיכו לצאת.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1987 | Down Twisted | טרה |  |
| 1987 | שליטי היקום | ג'ולי וינסטון |  |
| 1988 | קוקון 2: החזרה | שרה |  |
| 1990 | Shaking the Tree | קטלין |  |
| 1990 | צחוק הגורל | ג'ול ג'אגר |  |
| 1991 | לכודה במדבר | ליסה רוברטס |  |
| 1993 | The Opposite Sex and How to Live with Them | קארי דוונפורט |  |
| 1994 | אייס ונטורה: בלש בצחוק | מליסה רובינסון |  |
| 1996 | צעקה | גייל וות'רס |  |
| 1997 | לשבור את החוקים | רייצ'ל לוס |  |
| 1997 | צעקה 2 | גייל וות'רס | מועמדת פרס סאטורן לשחקנית המשנה הטובה ביותר (1998) |
| 1999 | The Runner | קרינה |  |
| 2000 | צעקה 3 | גייל וות'רס |  |
| 2001 | הפריצה ללאס וגאס | סיביל ווינגרוב |  |
| 2001 | פסיכולוגית בגרוש | סמנת'ה קראמב | גם מפיקה בפועל |
| 2001 | Get Well Soon | לילי צ'ארלס |  |
| 2004 | נובמבר | סופי ג'ייקובס |  |
| 2005 | משחק מכור | לנה | בלי קרדיט |
| 2006 | בלאגן בחווה | דייזי הפרה | דיבוב |
| 2006 | זום | מרשה האלוואי |  |
| 2007 | טריפ קטלני | סינת'יה | גם מפיקה |
| 2008 | The Monday Before Thanksgiving | סיסי | סרט קצר; גם במאית ותסריטאית |
| 2008 | סיפורים לפני השינה | וונדי |  |
| 2008 | The Butler's in Love |   | סרט קצר; מפיקה בפועל |
| 2011 | צעקה 4 | גייל ות'רס |  |
| 2014 | הכל הולך |   | במאית ומפיקה |
| 2016 | אמהות ובנות (אנ') | בת' |  |
| 2022 | צעקה | גייל וות'רס |  |
| 2023 | צעקה 6 | גייל וות'רס |  |
| 2026 | צעקה 7 | גייל וות'רס |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1984 | כשהעולם מסתובב | באני | פרק: "1.5000" |
| 1985 | Code Name: Foxfire | איימי | 2 פרקים |
| 1985–1986 | Misfits of Science | גלוריה דינאלו | תפקיד ראשי; 16 פרקים |
| 1986 | ספינת האהבה | קרול | פרק: "Daredevil/Picture Me a Spy/Sleeper" |
| 1986 | Sylvan in Paradise | לוסי אפל | סרט טלוויזיה |
| 1986 | רצח במשיכת קולמוס | קרול בניסטר | 2 פרקים |
| 1987 | If It's Tuesday, It Still Must Be Belgium | חנה וייסקוקי | סרט טלוויזיה |
| 1987–1989 | קשרי משפחה | לורן מילר | 19 פרקים |
| 1988 | I'll Be Home for Christmas | נורה באנדי | סרט טלוויזיה של NBC |
| 1989 | Roxanne: The Prize Pulitzer | ג'קי קימברלי | סרט טלוויזיה |
| 1989 | Till We Meet Again | מארי-פרדריק 'פרדי' דה לאנסל | מיני-סדרה |
| 1990 | Curiosity Kills | גוון | סרט טלוויזיה |
| 1991 | Morton & Hayes | הנסיכה לוסי | פרק: "Oafs Overboard" |
| 1992 | Battling for Baby | קתרין | סרט טלוויזיה |
| 1992 | Dream On | אלישה | פרק: "Come and Knock on Our Door..." |
| 1993 | The Trouble with Larry | גבריאלה הדסון | תפקיד ראשי; 7 פרקים |
| 1994 | סיינפלד | מריל | פרק: "The Wife" |
| 1994–2004 | חברים | מוניקה גלר | תפקיד ראשי (10 עונות); 236 פרקים |
| 1995 | Sketch Artist II: Hands That See | אמי אוקונר | סרט טלוויזיה של שואוטיים |
| 1999 | Happily Ever After: Fairy Tales for Every Child | חזיר מלח | דיבוב; פרק: "Three Little Pigs" |
| 2003 | מד טי.וי | עצמה | פרק: "#9.3" |
| 2007–2008 | צהוב! | לוסי ספילר | תפקיד ראשי (2 עונות); 20 פרקים גם מפיקה בפועל |
| 2009–2015 | קוגר טאון | ג'ולס קוב | תפקיד ראשי (6 עונות); 102 פרקים גם מפיקה בפועל (2015-2009) וביימה 12 פרקים (2015-2012) מועמדת פרס גלובוס הזהב לשחקנית הטובה ביותר בסדרת קומדיה או סדרה מוזיקלית (2010) |
| 2009 | סקראבס | ד"ר מדוקס | 3 פרקים |
| 2009 | טיפול אונליין | סרינה דובאל | סדרת רשת; 3 פרקים |
| 2011 | טיפול אונליין | סרינה דובאל | פרק: "Psychic Analysis" |
| 2011 | מרפאה פרטית | אישה | פרק: "Step One" |
| 2012 | Talhotblond | אמנדה | סרט טלוויזיה של Lifetime גם במאית ומפיקה |
| 2013 | תתקדם | טליה | פרק: "Matchup Problems" |
| 2014, 2016 | היסטוריה שתויה | אדית בולינג וילסון | 2 פרקים |
| 2018 | חסרי בושה | ג'ן ווגנר | פרק: "Face It, You're Gorgeous" |
| 2019–הווה | 9 Months with Courteney Cox | מנחה | 60 פרקים; משודר ב-Facebook Watch גם יוצרת ומפיקה בפועל |
| 2020 | משפחה מודרנית | עצמה | פרק: "The Prescott" |
| 2021 | חברים: האיחוד | עצמה | ספיישל של HBO Max גם מפיקה בפועל |
| 2022 | Shining Vale | פטרישיה "פאט" פלפס | תפקיד ראשי; 8 פרקים גם מפיקה מועמדת פרס סאטורן לשחקנית הטובה ביותר בסדרת טלוויזיה (2022) |
| TBA | Last Chance U | בריטני ווגנר | סדרת טלוויזיה עתידית של נטפליקס גם מפיקה בפועל |
הפיגוע בשגרירות ישראל בלונדון (1994)

| --- | --- |

 תאריך:  26 ביולי 1994 
 מקום:  לונדון 
 מטרה:  שגרירות ישראל בלונדון 
 קואורדינטות:  51°30′10″N 0°11′21″W﻿ / ﻿51.5029°N 0.1891°W﻿ / 51.5029; -0.1891
 סוג:  מכונית תופת
 הרוגים:  0 
 פצועים:  20 
  (למפת לונדון מוגדלת) קנט סארי ברקשייר בקינגהאם הרטפורדשייר אסקסהפיגוע בשגרירות ישראל בלונדון(למפת לונדון רגילה) קנט סארי בר. בקי. הרטפורדשייר אסקסהפיגוע בשגרירות ישראל בלונדון(למפת קנזינגטון וצ'לסי רגילה) הפיגוע בשגרירות ישראל בלונדון(למפת קנזינגטון וצ'לסי מוגדלת) הפיגוע בשגרירות ישראל בלונדון
 
הפיגוע בשגרירות ישראל בלונדון היה פיגוע טרור שבוצע ב-26 ביולי 1994 בבניין שגרירות ישראל בלונדון. בפיגוע נפצעו 20 אזרחים.
הפיגוע

ב-26 ביולי 1994, שמונה ימים לאחר פיגוע בבניין הקהילה היהודית בארגנטינה,  מכונית תופת מסוג אאודי, בה הוטמנו כ-20 עד 30 קילוגרמים של חומר נפץ בתא המטען של המכונית, חנתה מול בניין שגרירות ישראל בלונדון. בסביבות השעה 12:10 בצהריים. בפיגוע זה נפצעו 20 אזרחים. דקות לפני הפיצוץ יצאה מהמכונית אישה בסוף שנות החמישים לחייה.
13 שעות לאחר הפיגוע, ב-27 ביולי 1994 בשעה 00:46, מכונית תופת נוספת התפוצצה מחוץ ל"בית בלפור" שבצפון לונדון בו נמצאים ארגונים יהודיים וישראלים שונים. בפיגוע זה נפצעו שישה אזרחים.
אחרית דבר

שגריר ישראל ואנשי המודיעין הבריטי ציינו כי הפיגוע בוצע להערכתם על ידי פעילים קיצונים פרו-איראנים אשר קשורים ככל הנראה לארגון הטרור חזבאללה. בינואר 1995 נעצרו חמישה פלסטינים בחשד לכך שהיו מעורבים בפיגועים. בדצמבר 1996, שניים מן החשודים, שניהם בוגרי לימודים מדעיים אשר התחנכו בבריטניה, ג'וואד בוטמה וסאמאר עלמי, נמצאו אשמים בקשירת קשר לביצוע פיגוע בבניין האולד ביילי. השניים נידונו ל-20 שנות מאסר. אף אחד מהם לא הורשע בפועל על מעורבות בפיגוע בשגרירות ישראל בלונדון. בוטמה שוחרר מהכלא ב-5 באוגוסט 2008.
סולם יעקב (ציור, 1973)

|  מידע כללי |
| --- | --- |
 צייר:  מארק שאגאל 
 תאריך יצירה:  1973 
 טכניקה וחומרים:  שמן על בד
 ממדים בס"מ
 אורך:  92 ס"מ
 רוחב:  73 ס"מ
 
סולם יעקב (צרפתית: Échelle de Jacob, אנגלית: Jacob's Ladder) הוא ציור משנת 1973 מאת הצייר היהודי צרפתי מארק שאגאל.
תיאור

מדובר בציור שמן על קנבאס, בגודל 92 ס"מ × 73 ס"מ.
היצירה מתארת את חלום יעקב, אפיזודה המתוארת במקרא, בו מתואר חלומו של יעקב, ובו מלאכים עולים ויורדים מהארץ לשמים.
בדומה ליצירות אחרות של שאגאל, היצירה היא מסוגת האמנות הנאיבית, ומופיעים בה צבעים עזים, פשטות ילדותית לכאורה וחוסר פרופורציות.
בתמונה מתואר, בצד ימין למטה, יעקב הישן וחולם, ולצידו סולם. דמות יעקב הישן כהה מאוד, מתמזגת עם הרקע וכמעט אינה נראית. על הסולם שלוש דמויות של מלאכים בלבן, עולים או יורדים בו. שני מלאכים בצבעים כהים יותר נמצאים מעל, אחד אוחז בסולם והשני מרחף באוויר. חדי עין יכולים למצוא בציור מלאכים נוספים, וכן תזכורות אופייניות של האמן מארק שאגאל לחיי העיירה היהודית, כדוגמת תרנגול בית, בצד שמאל למטה. השמיים בציור צבועים בצבע אדום עז, שנדמה לכאורה כאש יוקדת או כדם, כאשר ניתן לפרש את המשמעויות בצורות שונות.